बूंदाबांदी से किसानों के चेहरों पर पड़ी चिंता की लकीरें
पलवल | जिलेमें तेज हवा के साथ हुई बूंदाबांदी ने किसानों के चेहरे पर चिंता की लकीरें डाल दी है। खेतों में खड़ी गेहूं, जौ सरसों आदि फसलें पकाव पर हैं। तेज हवा के साथ बूंदाबांदी का सिलसिला बुधवार रात में शुरू हुआ जो रुक-रुक कर गुरुवार को शाम तक जारी रहा। बूंदाबांदी के कारण होडल शहर में तो कई स्थानों पर जलभराव की स्थिति भी पैदा हो गई। नगर परिषद कार्यालय के सामने, खटीकवाड़ा, अग्रसेन चौक अन्य स्थानों पर पानी जमा हो गया तो वहीं पुरानी सब्जी मंडी में बूंदाबांदी के कारण बनी कीचड़ से फिसलन की स्थिती पैदा हो गई। सब्जी मंडी फिसलन के कारण दुपहिया वाहन चालक पैदल चलने वालों को परेशानियों का सामना करना पड़ा। कृषि विशेषज्ञ डॉ. महावीर सिंह मलिक का कहना है कि हल्की बूंदाबांदी हुई है, इससे फसलों को नुकसान नहीं होगा। वातावरण में नमी आने से फसलों को फायदा होगा, लेकिन यदि हवा के साथ तेज बारिश हुई तो नुकसान होगा।
किसान अभी खेतों में मौसम खुलने तक पानी लगाएं।
hin_Deva hin_Deva hin_Deva